ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการคัดเลือกเพื่อบรรจุแต่งตั้งบุคคลให้ดำรงตำแหน่งและการออกจากราชการของดะโต๊ะยุติธรรมพ.ศ. ๒๕๔๗ อาศัยอำนาจตามความในมาตรา๕๒ และมาตรา ๕๓ แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ.๒๕๔๓ คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการคัดเลือกเพื่อบรรจุแต่งตั้งบุคคลให้ดำรงตำแหน่งและการออกจากราชการของดะโต๊ะยุติธรรม พ.ศ. ๒๕๔๗ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้หากข้อความมิได้แสดงให้เห็นเป็นอย่างอื่นก.ต. หมายความว่า คณะกรรมการตุลาการศาลยุติธรรมเลขานุการ ก.ต. หมายความว่าเลขานุการคณะกรรมการตุลาการศาลยุติธรรมอ.ก.ต. ประจำชั้นศาล หมายความว่าคณะอนุกรรมการตุลาการศาลยุติธรรมประจำชั้นศาลข้อ๔เมื่อจะต้องมีการบรรจุและแต่งตั้งดะโต๊ะยุติธรรมให้อธิบดีผู้พิพากษาภาคประกาศรับสมัครมุสลิมซึ่งมีคุณสมบัติตามมาตรา ๕๒แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓เพื่อดำเนินการอบรม ทดสอบ คัดเลือก บรรจุ และแต่งตั้งเป็นดะโต๊ะยุติธรรมข้อ๕ เมื่อพ้นกำหนดเวลารับสมัครแล้วให้อธิบดีผู้พิพากษาภาคจัดให้ผู้สมัครได้รับการอบรมในหลักกฎหมายอิสลามหน้าที่และจริยธรรมของตุลาการ จากคณะกรรมการอบรมซึ่งสำนักงานศาลยุติธรรมแต่งตั้งหลังการอบรมให้คณะกรรมการอบรมทำการทดสอบความรู้ของผู้เข้ารับการอบรมว่ามีภูมิรู้ในหลักกฎหมายอิสลามพอที่จะเป็นผู้วินิจฉัยชี้ขาดข้อกฎหมายอิสลามเกี่ยวด้วยครอบครัวและมรดกและมีความรู้ในหน้าที่และจริยธรรมของตุลาการสมควรจะได้รับการบรรจุและแต่งตั้งให้ดำรงตำแหน่งดะโต๊ะยุติธรรมได้แล้วรายงานผลการอบรมและทดสอบดังกล่าวไปยังอธิบดีผู้พิพากษาภาคให้อธิบดีผู้พิพากษาภาคปรึกษากับผู้พิพากษาหัวหน้าศาลที่เกี่ยวข้องแล้วรายงานผลการอบรม ทดสอบและเสนอชื่อผู้ผ่านการอบรมและทดสอบตามวรรคหนึ่งและวรรคสองซึ่งอธิบดีผู้พิพากษาภาคเห็นสมควรจะบรรจุและแต่งตั้งให้ดำรงตำแหน่งดะโต๊ะยุติธรรมไปยังเลขานุการก.ต.ข้อ๖ ให้เลขานุการ ก.ต. เสนอผลการอบรมทดสอบ และรายชื่อผู้ผ่านการอบรมและทดสอบให้ อ.ก.ต.ประจำชั้นศาลชั้นต้นพิจารณาทำความเห็นเพื่อประกอบการพิจารณาของ ก.ต.เมื่อได้รับความเห็นชอบจาก ก.ต. แล้วให้นำความกราบบังคมทูลเพื่อทรงพระกรุณาโปรดเกล้าฯ แต่งตั้งเมื่อได้มีพระบรมราชโองการโปรดเกล้าฯแต่งตั้งให้ประธานศาลฎีกาสั่งบรรจุและแต่งตั้งผู้นั้นให้ดำรงตำแหน่งดะโต๊ะยุติธรรมต่อไปข้อ ๖/๑[๒] ดะโต๊ะยุติธรรมอาจได้รับการโยกย้ายแต่งตั้งให้ไปดำรงตำแหน่งดะโต๊ะยุติธรรมประจำศาลอื่นทั้งนี้จะกระทำได้ต่อเมื่อได้รับความยินยอมจากดะโต๊ะยุติธรรมผู้นั้นเว้นแต่เป็นกรณีที่ผู้นั้นอยู่ในระหว่างถูกดำเนินการทางวินัยหรือหากให้ผู้นั้นอยู่ปฏิบัติหน้าที่ในศาลนั้นต่อไปจะกระทบกระเทือนต่อความยุติธรรมในการพิจารณาพิพากษาอรรถคดีของศาลนั้นหรือมีเหตุจำเป็นอื่นอันมิอาจก้าวล่วงได้การดำเนินการตามวรรคหนึ่ง ให้เลขานุการ ก.ต.เสนอเรื่องให้อ.ก.ต.ประจำชั้นศาลชั้นต้นพิจารณาทำความเห็นเพื่อประกอบการพิจารณาของ ก.ต.เมื่อได้รับความเห็นชอบจาก ก.ต.แล้ว ให้นำความกราบบังคมทูลเพื่อทรงกรุณาโปรดเกล้าฯแต่งตั้งต่อไปข้อ ๖/๒[๓] ให้ประธานศาลฎีกามีอำนาจสั่งให้ดะโต๊ะยุติธรรมไปช่วยทำงานชั่วคราวในตำแหน่งดะโต๊ะยุติธรรมประจำศาลอื่นในกรณีจำเป็นเพื่อประโยชน์แก่ราชการศาลยุติธรรมโดยมีกำหนดระยะเวลาไม่เกินหกเดือน หากกำหนดระยะเวลาดังกล่าวเกินกว่าหกเดือนประธานศาลฎีกาต้องขอความเห็นชอบจาก ก.ต.ก่อนการสั่งให้ไปช่วยราชการตามวรรคหนึ่งต้องได้รับความยินยอมจากดะโต๊ะยุติธรรมผู้นั้นด้วยเว้นแต่เป็นกรณีที่ผู้นั้นอยู่ในระหว่างถูกดำเนินการทางวินัยหรือหากให้ผู้นั้นอยู่ปฏิบัติหน้าที่ในศาลนั้นต่อไปจะกระทบกระเทือนต่อความยุติธรรมในการพิจารณาพิพากษาอรรถคดีของศาลนั้นหรือมีเหตุจำเป็นอื่นอันมิอาจก้าวล่วงได้ข้อ๗ ดะโต๊ะยุติธรรมออกจากราชการ เมื่อ(๑)ตาย(๒)ได้รับอนุญาตให้ลาออก หรือการลาออกมีผลตามข้อ ๘(๓)พ้นจากราชการตามกฎหมายว่าด้วยบำเหน็จบำนาญข้าราชการ(๔)โอนไปรับราชการฝ่ายอื่น(๕)ออกจากราชการเพื่อไปรับราชการทหารตามกฎหมายว่าด้วยการรับราชการทหาร(๖)ถูกสั่งให้ออกจากราชการเพราะขาดคุณสมบัติตามมาตรา ๕๒แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓หรือเพื่อรับบำเหน็จบำนาญเหตุทดแทน เหตุทุพพลภาพ หรือเหตุรับราชการนานตามกฎหมายว่าด้วยบำเหน็จบำนาญข้าราชการ(๗)ถูกสั่งลงโทษไล่ออก ปลดออก หรือให้ออกการพ้นจากตำแหน่งตาม(๑) ให้นำความกราบบังคมทูลเพื่อทรงทราบ ถ้าเป็นการพ้นจากตำแหน่งตาม (๒) (๓) (๔)(๕) (๖) หรือ (๗) ให้นำความกราบบังคมทูลเพื่อทรงมีพระบรมราชโองการให้พ้นจากตำแหน่งพระบรมราชโองการดังกล่าวให้มีผลตั้งแต่วันออกจากราชการ หรือวันโอน แล้วแต่กรณีข้อ๘ดะโต๊ะยุติธรรมผู้ใดประสงค์จะลาออกจากราชการให้ยื่นหนังสือขอลาออกต่อผู้พิพากษาหัวหน้าศาลแห่งศาลที่ดะโต๊ะยุติธรรมผู้นั้นประจำอยู่เมื่อประธานศาลฎีกามีคำสั่งอนุญาตให้ลาออกแล้ว ให้ดะโต๊ะยุติธรรมผู้นั้นพ้นจากตำแหน่งนับแต่วันอนุญาตประธานศาลฎีกามีอำนาจที่จะยับยั้งการอนุญาตให้ลาออกไว้เป็นเวลาไม่เกินเก้าสิบวันนับแต่วันขอลาออกได้หากเห็นว่ากรณีเป็นการจำเป็นเพื่อประโยชน์แก่ทางราชการแต่ต้องแจ้งการยับยั้งการอนุญาตให้ลาออกพร้อมทั้งเหตุผลให้ผู้ขอลาออกทราบและเมื่อครบกำหนดเวลาที่ยับยั้งแล้วให้การลาออกมีผลตั้งแต่วันถัดจากวันครบกำหนดเวลาที่ยับยั้งถ้าประธานศาลฎีกาไม่ได้อนุญาตให้ลาออกและไม่ได้ยับยั้งการอนุญาตให้ลาออกตามวรรคหนึ่งภายในสามสิบวันนับแต่วันที่ได้ขอลาออกให้การลาออกมีผลเมื่อพ้นกำหนดระยะเวลาสามสิบวันนั้นในกรณีที่ดะโต๊ะยุติธรรมผู้ใดประสงค์จะลาออกจากราชการเพื่อดำรงตำแหน่งทางการเมืองหรือเพื่อดำรงตำแหน่งตุลาการศาลรัฐธรรมนูญตุลาการศาลปกครอง กรรมการการเลือกตั้ง กรรมการตรวจเงินแผ่นดินผู้ตรวจการแผ่นดินของรัฐสภา กรรมการป้องกันและปราบปรามการทุจริตแห่งชาติหรือกรรมการสิทธิมนุษยชนแห่งชาติหรือเพื่อสมัครรับเลือกตั้งเป็นสมาชิกสภาผู้แทนราษฎร สมาชิกวุฒิสภาสมาชิกสภาท้องถิ่น หรือผู้บริหารท้องถิ่น ให้ยื่นหนังสือขอลาออกต่อประธานศาลฎีกาและให้การลาออกมีผลนับแต่วันที่ผู้นั้นขอลาออกข้อ๙ ดะโต๊ะยุติธรรมผู้ใดขาดคุณสมบัติหรือมีลักษณะต้องห้ามหรือขาดคุณวุฒิตามที่กำหนดในการสมัครเข้ารับราชการเป็นดะโต๊ะยุติธรรมตามกฎหมายว่าด้วยระเบียบข้าราชการฝ่ายตุลาการศาลยุติธรรมที่ใช้อยู่ในเวลาสมัครตั้งแต่วันสมัครเข้ารับราชการหรือตั้งแต่ก่อนได้รับการบรรจุให้ประธานศาลฎีกาด้วยความเห็นชอบของก.ต. สั่งให้ผู้นั้นออกจากราชการแต่ทั้งนี้ไม่กระทบกระเทือนถึงการใดที่ผู้นั้นได้ปฏิบัติตามอำนาจหน้าที่และการรับเงินเดือนหรือผลประโยชน์อื่นใดที่ได้รับจากทางราชการก่อนมีคำสั่งให้ออกนั้นและถ้าการเข้ารับราชการเป็นไปโดยสุจริตแล้วให้ถือว่าเป็นการสั่งให้ออกเพื่อรับบำเหน็จบำนาญเหตุทดแทนตามกฎหมายว่าด้วยบำเหน็จบำนาญข้าราชการข้อ๑๐เมื่อประธานศาลฎีกาเห็นสมควรให้ดะโต๊ะยุติธรรมผู้ใดออกจากราชการเพื่อรับบำเหน็จเหตุทดแทนเหตุทุพพลภาพ หรือเหตุรับราชการนานตามกฎหมายว่าด้วยบำเหน็จบำนาญข้าราชการให้กระทำได้ด้วยความเห็นชอบของ ก.ต.การสั่งให้ออกจากราชการเพื่อรับบำเหน็จบำนาญเหตุทดแทนนอกจากที่กำหนดไว้ในข้อ๙ แล้ว ให้กระทำได้เฉพาะในกรณีดังต่อไปนี้(๑)เมื่อดะโต๊ะยุติธรรมนั้นถูกกล่าวหาว่ากระทำผิดวินัยอย่างร้ายแรงและดำเนินการสอบสวนตามวิธีการที่บัญญัติไว้ในส่วนที่๒ หมวด ๕ แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓และไม่ได้ความเป็นสัตย์ว่ากระทำผิดที่จะต้องถูกสั่งให้ลงโทษ ไล่ออก ปลดออก หรือให้ออกแต่เห็นว่าผู้นั้นมีมลทินหรือมัวหมองหากให้รับราชการต่อไปจะเป็นการเสียหายแก่ราชการ(๒)เมื่อดะโต๊ะยุติธรรมนั้นบกพร่องต่อหน้าที่หรือหย่อนความสามารถในอันที่จะปฏิบัติหน้าที่ราชการหรือประพฤติตนไม่สมควรที่จะให้คงเป็นดะโต๊ะยุติธรรมต่อไป(๓)เมื่อดะโต๊ะยุติธรรมนั้นเจ็บป่วยไม่อาจปฏิบัติหน้าที่ราชการได้โดยสม่ำเสมอแต่ไม่ถึงเหตุทุพพลภาพหรือ(๔)เมื่อดะโต๊ะยุติธรรมนั้นขาดสัญชาติไทย ขาดคุณสมบัติหรือมีลักษณะต้องห้ามตามมาตรา๒๖ (๑๐) แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓หรือไปดำรงตำแหน่งตุลาการศาลรัฐธรรมนูญ ตุลาการศาลปกครอง กรรมการการเลือกตั้งกรรมการตรวจเงินแผ่นดิน ผู้ตรวจการแผ่นดินของรัฐสภากรรมการป้องกันและปราบปรามการทุจริตแห่งชาติ หรือกรรมการสิทธิมนุษยชนแห่งชาติข้อ๑๑ให้ประธานศาลฎีการักษาการตามระเบียบนี้ประกาศ ณ วันที่ ๒๐กรกฎาคม พ.ศ. ๒๕๔๗อรรถนิติ ดิษฐอำนาจประธานศาลฎีกาประธานกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการคัดเลือกเพื่อบรรจุแต่งตั้งบุคคลให้ดำรงตำแหน่ง และการออกจากราชการของดะโต๊ะยุติธรรม(ฉบับที่ ๒) พ.ศ. ๒๕๕๕[๔]ปณตภร/ผู้จัดทำ๑๙ กรกฎาคม ๒๕๕๕[๑] ราชกิจจานุเบกษา เล่ม ๑๒๑/ตอนพิเศษ๓๗ ก/หน้า ๒/๒๘ กรกฎาคม ๒๕๔๗[๒] ข้อ ๖/๑ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการคัดเลือกเพื่อบรรจุแต่งตั้งบุคคลให้ดำรงตำแหน่ง และการออกจากราชการของดะโต๊ะยุติธรรม(ฉบับที่ ๒) พ.ศ. ๒๕๕๕[๓] ข้อ ๖/๒ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการคัดเลือกเพื่อบรรจุแต่งตั้งบุคคลให้ดำรงตำแหน่ง และการออกจากราชการของดะโต๊ะยุติธรรม(ฉบับที่ ๒) พ.ศ. ๒๕๕๕[๔] ราชกิจจานุเบกษา เล่ม ๑๒๙/ตอนที่ ๖๔ก/หน้า ๗/๑๗ กรกฎาคม ๒๕๕๕